cyanic-selkie/wikianc huggingface dataset:
Ιωάννης Α΄ Ορσίνι
Εκστρατείες στην Ήπειρο
Το καλοκαίρι του 1304 αμέσως μετά την άνοδο του ο Ιωάννης Α΄ και ο Φίλιππος της Σαβοΐας δέχτηκαν εντολή από τον βασιλιά της Νεαπόλεως Κάρολο τον Χωλό να επιτεθούν στην Ήπειρο. Η Βυζαντινή πριγκίπισσα Άννα Παλαιολογίνα Καντακουζηνή πεθερά του Ιωάννη Α΄ που ήταν μητέρα και αντιβασίλισσα του νεαρού Δεσπότη Θωμά Κομνηνού Δούκα αρνήθηκε να δεχτεί την επικυριαρχία της Νεαπόλεως και συμμάχησε με τον Βυζαντινό αυτοκράτορα. Ο Ιωάννης Α΄ Ορσίνι προχώρησε σε εκστρατεία με ένα ισχυρό στρατιωτικό σώμα, πολιόρκησε την Άρτα αλλά απέτυχε στην πολιορκία των Ρωγών, οπισθοχώρησε και επέστρεψε στην κομητεία του (1304). Ο Κάρολος ο Χωλός σχεδίαζε να επαναλάβει την επόμενη χρονιά την επίθεση αλλά η Άννα δωροδόκησε τον Φίλιππο που αρνήθηκε να προχωρήσει σε νέα εκστρατεία στην Ήπειρο με την πρόφαση ότι ήθελε να συγκαλέσει Κοινοβούλιο στην Κόρινθο με τους υποτελείς του, ανάμεσα τους και τον Ιωάννη. Ο Φίλιππος Α΄ του Πεδεμοντίου καθαιρέθηκε από τον Κάρολο τον Χωλό που τον αντικατέστησε με τον γιο του Φίλιππο του Τάραντα. Ο Φίλιππος Α΄ του Τάραντα προχώρησε σε νέα εκστρατεία εναντίον της Ηπείρου αλλά αναγκάστηκε να αποχωρήσει λόγω μιας αρρώστιας που ξέσπασε στον στρατό του, δέχτηκε μερικές εδαφικές παραχωρήσεις από την Ιωάννα. Η Αραγωνέζικη έκδοση των Χρονικών του Μορέως αναφέρει ότι ο Ιωάννης Α΄ Ορσίνι συμμετείχε στην εκστρατεία εναντίον της Ηπείρου με μεγάλο πάθος επειδή ήθελε να αντικαταστήσει τον Θωμά Κομνηνό Δούκα στη θέση του Δεσπότη.
Η μάχη της Μανωλάδας
Ο ινφάντης Φερδινάνδος της Μαγιόρκας επιτέθηκε στην Πελοπόννησο και προσπάθησε να πάρει τον άδειο πριγκιπικό θρόνο χάρη στα δικαιώματα της συζύγου του Ισαβέλλας ντε Σαμπράν που ήταν κόρη της Μαργαρίτας Βιλλεαρδουίνου. Ο Ιωάννης Α΄ Ορσίνι τον υποστήριξε αλλά όταν έφτασε στην Πελοπόννησο στις αρχές του 1316 η νόμιμη διάδοχος Ματθίλδη του Αινώ και ο σύζυγος της Λουδοβίκος της Βουργουνδίας ο Ιωάννης πήγε με το μέρος τους. Ακολούθησε η αποφασιστική Μάχη της Μανωλάδας (5 Ιουλίου 1316) στην οποία ο Ιωάννης βρισκόταν στην πρώτη γραμμή του βασιλικού στρατού. Ο Φερδινάνδος εξοργισμένος από την προδοσία και την κακομεταχείριση στο παρελθόν της πεθεράς του Μαργαρίτας Βιλλεαρδουίνου έκανε δυναμική επίθεση εναντίον του Ιωάννη, διέσπασε το πρώτο μέτωπο του Ιωάννη αλλά έπεσε στο δεύτερο μέτωπο πάνω στον Λουδοβίκο. Ο Φερδινάνδος έπεσε στη μάχη και οι οπαδοί του συνετρίβησαν. Ο Λουδοβίκος της Βουργουνδίας σε έναν μήνα πέθανε πολύ πρόωρα μόλις 18 ετών, σύμφωνα με μια Καταλανική πηγή δηλητηριάστηκε από τον Ιωάννη.
Το τέλος
Ο Ιωάννης Α΄ Ορσίνι πέθανε (1317), ο μεγαλύτερος γιος και διάδοχος του Νικόλαος Ορσίνι πραγματοποίησε αμέσως τις φιλοδοξίες του πατέρα του στην Ήπειρο, θανάτωσε τον θείο του Θωμά και έφερε το Δεσποτάτο στην κυριαρχία των Ορσίνι. Με τον θάνατο του οι Καταλανοί εκμεταλλεύτηκε την αναρχία, κατέλαβαν τη Ζάκυνθο και την έκαναν αποικία τους.
Οικογένεια
Με τη σύζυγο του Μαρία Κομνηνή Δούκαινα απέκτησε :
Πηγές
Κατηγορία:Παλατινοί κόμητες της Κεφαλονιάς και της Ζακύνθου Κατηγορία:Οικογένεια Ορσίνι
2747 Τσέσκι Κρούμλοβ
Ο Τσέσκι Κρούμλοβ (Cesky Krumlov) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1980 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από την ομώνυμη τσεχική τουριστική πόλη.
Φυσικά χαρακτηριστικά
Η μέση διάμετρος του Τσέσκι Κρούμλοβ εκτιμάται σε 32,63 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,038.
Εξωτερικοί σύνδεσμοι-πηγές
Τσεσκι Κρουμλοβ
Κούρος
thumb|right|240px|Ο Κούρος της [[Ανάβυσσος|Aναβύσσου («Κροίσος»), Αρχαιολογικό Μουσείο Αθηνών, 540 - 515 π.Χ. με αναθηματικ ή αφιέρωση στη βάση του αγάλματος: ΣΤΗΘΙ·ΚΑΙ· ΟΙΚΤΙΡΟΝ· ΚΡΟΙΣΟΥ· ΠΑΡΑ· ΣΗΜΑ· ΘΑΝΟΝΤΟΣ· ΟΝ· ΠΟΤ· ΕΝΙ ΠΡΟΜΑΧΟΙΣ· ΩΛΕΣΕ·ΘΟΥΡΟΣ·ΑΡΗΣ Στάσου και αναστέναξε στον τάφο του Κροίσου που έχασε τη ζωή του στην πρώτη σειρά των μαχητών (προμάχοις), τον οποίον αφάνισε ο φοβερός Άρης.]]
Οι Κούροι (ενικός ο Κούρος), -οι γυναικείες μορφές ονομάζονται αντίστοιχα Κόρες- είναι η ονομασία των μεγάλων διαστάσεων μαρμάρινων αγαλμάτων ανδρικής μορφής, τα οποία μετά την μέση αρχαϊκή περίοδο 580 π.Χ. δεσπόζουν στην ελληνική τέχνη. Οι Κούροι είναι γυμνοί, ενώ οι Κόρες είναι ντυμένες, όπως η Πεπλοφόρος κόρη. Τους Κούρους μπορεί κανείς να τους γνωρίσει και να τους μελετήσει κυρίως στο Αρχαιολογικό Μουσείο Αθηνών και τις Κόρες στο Μουσείο Ακρόπολης.
Ετυμολογία
Η ονομασία προέρχεται από τη δωρική λέξη Κώρος που σημαίνει παιδί, ανδρόπαις, αρχαϊκός Απόλλων, νέος έφηβος, παλικάρι. Στην Ιωνική διάλεκτο ονομάζονταν Κούρος.
Γενικά
Οι Κούροι είναι εμπνευσμένοι από αιγυπτιακά πρότυπα, καθώς επαναλαμβάνουν την μνημειακότητα, την στάση του προτεταμένου αριστερού ποδιού και των κλεισμένων σε γροθιά χεριών που ακουμπούν στους μηρούς, διαφέρουν όμως σημαντικά από αυτά. Τα πέτρινα αγάλματα των Φαραώ έχουν καλυμμένα τα γεννητικά όργανα, ενώ τα αντίστοιχα μαρμάρινα του ελλαδικού χώρου είναι γυμνά. Είναι αγάλματα που στήνονταν στα ιερά για τον θεό. Είναι είτε η εικόνα του ίδιου του θεού είτε η εικόνα του ανθρώπου που προσφέρεται στον θεό. Επίσης στήνονταν σε τάφους ανδρών με τους οποίους όμως δεν έμοιαζαν· απλά θύμιζαν τη νεότητα, τη δύναμη και την ομορφιά τους. Γενικά, οι Κούροι έχουν αυστηρή μετωπικότητα, δηλαδή είναι φτιαγμένοι να αντικρίζουν τον θεατή κατά μέτωπον (κατ΄ενώπιον), έχουν πλατείς ώμους και λεπτή μέση. Τα χέρια, με σφιγμένες γροθιές, είναι τεντωμένα και συνήθως κολλημένα στους μηρούς (σπάνια κάμπτονται οι αγκώνες). Το αριστερό πόδι φέρεται ελαφρά προς τα εμπρός, σε μια απόπειρα κίνησης. Τα μαλλιά είναι μακριά, τραβηγμένα πίσω στην πλάτη και πολλές φορές δεμένα με ταινία προς τα πίσω. Αποτελούνται από κατακόρυφους πλόκαμους (βοστρύχους), οι οποίοι δημιουργούνται από κατακόρυφες σειρές ανάγλυφων σφαιριδίων. Κύριο χαρακτηριστικό της μορφής των Κούρων είναι το "αρχαϊκό μειδίαμα", ένα ανεπαίσθητο δηλ. και για αυτό αινιγματικό χαμόγελο που σχηματίζεται από το τραβηγμένο στις άκρες στόμα. Τα μεγάλα μάτια τους έχουν αμυγδαλοειδές σχήμα (θυμίζουν δηλ. αμύγδαλο) και τα επίσης μεγάλα αυτιά τους θυμίζουν την έλικα του κιονόκρανου και για αυτό λέγονται ελικοειδή. Αντίθετα με τους αιγυπτιακούς Κούρους, που ακολουθούν μια μακρόχρονη και συντηρητική πορεία απόδοσης του ανθρωπίνου σώματος σε πέτρα, οι ελληνικοί Κούροι κατά τα 150 και πλέον χρόνια της παραγωγής τους διαρκώς εξελίσσονται παράλληλα με την καλύτερη γνώση του ανθρώπινου σώματος. Σ΄αυτό συνετέλεσε και το υλικό από το οποίο είναι φτιαγμένοι, γιατί ενώ οι Αιγύπτιοι δούλευαν δύσκολα σκληρές έγχρωμες πέτρες, οι Έλληνες με διαρκώς αυξανόμενη επιτηδειότητα επεξεργάζονταν τα μαλακότερα άσπρα ελληνικά μάρμαρα.
Αγγλικό πρωτάθλημα ποδοσφαίρου ανδρών 1994-95
Το πρωτάθλημα της περιόδου 1994-95 ήταν το 3ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μπλάκμπερν Ρόβερς για 3η φορά στην ιστορία της ακολουθούμενη στη βαθμολογία από την Μάντσεστερ Γιουνάιτεντ. Την έξοδο στο κύπελλο ΟΥΕΦΑ εξασφάλισαν εκτός από την Μάντσεστερ και οι Νότιγχαμ, Λίβερπουλ και Λιντς ενώ την έξοδο στο κύπελλο κυπελλούχων εξασφάλισε η Έβερτον.
Κούρος
Η γυμνότητα των Κούρων
Η γυμνότητα των Κούρων δεν προσέκρουε στις συνήθειες της εποχής. Οι Κούροι έδωσαν αφορμή να διαδοθεί η γυμνότητα ευρύτερα στην τέχνη. Έτσι, ακόμη και για τους θεούς, τους ήρωες, τους μαχητές κτλ. η γυμνότητα αποτέλεσε ένα χαρακτηριστικό της ελληνικής γενικά τέχνης. Η γυμνότητά τους δεν οφείλεται σε αδυναμία της πρωτόγονης τέχνης. ΟΙ Έλληνες αγωνίζονταν γυμνοί από τους πρώτους ολυμπιακούς αγώνες 776 π.Χ. και ίσως νωρίτερα. Επίσης, η γυμνότητα συνδέεται με την προσπάθεια απόδοσης στο μάρμαρο του νεανικού ανδρικού σώματος, στην καλύτερη ηλικιακή φάση του, όταν δηλαδή έχει ενηλικιωθεί και έχει φτάσει το απόγειο της ομορφιάς (κάλλος) και της δύναμης (ρώμης).
Αγγλικό πρωτάθλημα ποδοσφαίρου ανδρών 1994-95
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1994-1995 Κατηγορία:Πρέμιερ Λιγκ
Κούρος
Η πορεία της εξέλιξης
Συνοψίζοντας την πορεία της εξέλιξης των Κούρων μπορούμε να τονίσουμε ότι οι πρώτοι Κούροι αποδίδονται γεωμετρικά, όπως ο Κούρος του Μάντικλου που βρίσκεται στο Μουσείο Βοστώνης (Museum of Fines Arts of Boston) και είναι χάλκινος (ύψος 0,20 μ.) που συν τω χρόνω ξεφεύγουν από τα γεωμετρικά πλαίσια, αποκτούν πλαστικότητα, αλλά έχουν μια έκφραση δαιμονική (θεϊκή), υπεράνθρωπη. Ακολουθεί το αρχαϊκό μειδίαμα και καταλήγει στα τελευταία αρχαϊκά χρόνια με τη σοβαρή έκφραση της πνευματικότητας και της ανθρώπινης ευθύνης. Έτσι η αρχαϊκή εποχή, περνώντας από τον αυστηρό ρυθμό, μας οδηγεί στην κλασική περίοδο.
Πρώιμη αρχαϊκή περίοδος 660 580 π.Χ.
Στην αρχή της εποχής των Κούρων στο τέλος του 7ου αι. π.Χ. οι Έλληνες γοητεύονται από το μέγεθος του έργου. Έφτιαχναν Κούρους υπερφυσικού ύψους. Στα λατομεία της Νάξου ο ατέλειωτος Πωγονοφόρος Θεός έχει ύψος 11 μ. Ο κολοσσιαίος Κούρος της Δήλου έχει μέγεθος τετραπλάσιο του κανονικού. Ο κριοφόρος της Θάσου έχει ύψος 3,50 μ. Ο Κούρος από τη Νάξο ca. 570-560 (Μουσείο Βερολίνου). Ο μεγαλύτερος, σωζόμενος Κούρος, είναι ο Κούρος που εκτίθεται στο Αρχαιολογικό Μουσείο της Σάμου, ο οποίος έχει ύψος 5μ. Επίσης υπερφυσικό μέγεθος έχουν και οι δύο Κούροι που βρέθηκαν στον ναό του Ποσειδώνα στο Σούνιο.
Ο Κούρος του Σουνίου είναι από τα αρχαιότερα δείγματα αρχαϊκών Κούρων. Το αριστερό πόδι φέρεται λίγο προς τα εμπρός, όπως σε όλους σχεδόν τους Κούρους, οι ανατομικές λεπτομέρειες διαγράφονται με αυλάκια, αιχμές κτλ δηλαδή είναι εντελώς διακοσμητικές, ενώ τα χέρια είναι τεντωμένα και κολλημένα στα πλευρά καταλήγουν σε γροθιές. Η μορφή έχει όψη δαιμονική υπενθυμίζοντας αιγυπτιακή προέλευση.
Ώριμη (μέση) αρχαϊκή περίοδος 580 - 540 π.Χ.
Χαρακτηριστικό γνώρισμα της μέσης ώριμης αρχαϊκής περιόδου είναι και το περίφημο αρχαϊκό μειδίαμα που εκφράζει με λεπτότητα και διακριτικότητα την άφατη αγαλλίαση του ανθρώπου προς το θαύμα του κόσμου που αντικρίζει.
Στην περίοδο αυτή εξέχουσα θέση κατέχουν οι παρακάτω Κούροι από το ιερό του Απόλλωνος στο Πτώο στη Βοιωτία: Ο Κούρος Ι 580 π.Χ. που εκτίθεται στο Μουσείο Ακρόπολης και ο Κούρος του Πτώου ΙΙ που βρίσκεται στο Αρχαιολογικό Μουσείο Αθηνών, αρ. 10, 570-560 π.Χ., ο Κούρος της Βολομάντρας (Μεσόγεια Αττικής), ο Κούρος της Τενέας, όπου οι όγκοι έχουν περισσότερη ελευθερία, το βλέμμα είναι πιο συγκεντρωμένο, τα μαλλιά απλώνονται πίσω και το χώρισμα των βοστρύχων δείχνει την κορυφή του μετώπου.
Ύστερη αρχαϊκή περίοδος 540-480 π.Χ.
Στις αρχές του 5ου αιώνα οι Κούροι δεν μοιράζουν πια το βάρος τους στα δύο σκέλη, αλλά λυγίζοντας ελαφρά το ένα, αφήνουν το βάρος στο άλλο. Αυτό το διαπιστώνουμε στο παιδί του Κριτίου 490- 480 π.Χ. Παρατηρείται μια μετάβαση από την στάση στην κίνηση. Το παιδί του Κριτίου ορίζει το τέρμα μιας εποχής και την αρχή μιας άλλης, της κλασικής. Είναι ο υπεύθυνος πολίτης της νεογέννητης δημοκρατίας που έχει το στοχασμό του άνδρα που κατέχεται από την τραγική ευθύνη της ελευθερίας του σημειώνει ο Μανώλης Ανδρόνικος. Είναι μια τεντωμένη χορδή έτοιμη να τιναχτεί. Στην περίοδο αυτή συμπεριλαμβάνονται οι παρακάτω Κούροι: Ο Κούρος του Μονάχου αττικής προέλευσης 540 - 530 π.Χ., ο Κούρος της Τζιάς (Κέα) 530 π.Χ., ο Παις του Κριτίου, ο Κροίσος της Αναβύσσου και ο Αριστόδικος πάλι της Αναβύσσου.
Εξωτερικοί σύνδεσμοι
Κατηγορία:Αρχαία ελληνικά αγάλματα
Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Η '''Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς''' ήταν ελληνική κινηματογραφική εταιρεία. Ιδρύθηκε το 1959 από τους αδελφούς Ρουσσόπουλους, τον Γιώργο Λαζαρίδη, τον Δημήτρη Σαρρή και τον Κώστα Ψαρρά. Η πρώτη ταινία της εταιρείας ήταν το Λαός και Κολωνάκι. Η εταιρεία υπήρξε μία από τις μεγαλύτερες εταιρείες παραγωγής και διανομής ταινιών στη δεκαετία του ’60. Μέχρι το 1967, έτος διάλυσής της, η εταιρεία παρήγε 40 ταινίες, μερικές από τις οποίες υπήρξαν μεγάλες εμπορικές ή καλλιτεχνικές επιτυχίες.
Η ταινία της εταιρείας με τα περισσότερα εισιτήρια ήταν το Ο εμίρης και ο κακομοίρης (1964 - 1965) 395.654 (8η στις 93 ταινίες της χρονιάς).
Παραπομπές
Κατηγορία:Κινηματογραφικές εταιρίες παραγωγής Κατηγορία:Ελληνικές εταιρίες παραγωγής ταινιών Κατηγορία:Πρώην επιχειρήσεις της Ελλάδας
Ντομ Περινιόν
Ο Ντομ Πιερ Περινιόν (Dom Pierre Pérignon, Σαιν-Μενεούλντ, Δεκέμβριος 1638 – Αββαείο Σαιν-Πιέρ ντ'Ωτβιγιέ, 24 Σεπτεμβρίου 1715) ήταν Βενεδικτίνος μοναχός στον οποίο συχνά αποδίδεται η εφεύρεση της σαμπάνιας.
Ο Ντομ Περινιόν γεννήθηκε στην περιοχή Καμπανία (Champagne) της Γαλλίας. Σε ηλικία 19 ετών κατετάγη στο τάγμα των Βενεδικτίνων, υπηρετώντας στο Αββαείο του Σεν Βαν στην πόλη Βερντέν. Το 1668 μεταφέρθηκε στο Αββαείο Οτβιγιέ (Saint-Pierre d'Hautvillers) κοντά στην πόλη Επερναί, όπου και έμεινε μέχρι το τέλος της ζωής του, με την ιδιότητα του επιστάτη του κελαριού. Υπό την επίβλεψή του το Αββαείο διπλασίασε τους αμπελώνες του.
Αν και ο Περινιόν δούλεψε σκληρά και κατάφερε να βελτιώσει την ποιότητα των κρασιών της περιοχής, δεν ήταν ο πρώτος που εφηύρε το αφρώδες κρασί ούτε την σαμπάνια. Νέα στοιχεία υποδηλώνουν ότι για πρώτη φορά αφρώδες κρασί κυκλοφόρησε στην Αγγλία αρκετές δεκαετίες πριν παραχθεί στη Γαλλία.
Η διάσημη σαμπάνια Dom Pérignon της γαλλικής οινοποιίας Moët & Chandon ονομάστηκε έτσι προς τιμήν του.
Παραπομπές
Κατηγορία:Γάλλοι εφευρέτες Κατηγορία:Γάλλοι κληρικοί
Μάρτιν Βούτσιτς
Κατηγορία:Βορειομακεδόνες τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία Κατηγορία:Διαγωνισμός Τραγουδιού Eurovision 2005 Κατηγορία:Συμμετέχοντες στη Eurovision
Λάμπε Αλαμπάκοσκι
Ο Λάμπε Αλαμπάκοσκι (Ламбе Алабакоски, 15 Νοεμβρίου 1987) είναι Βορειομακεδόνας τραγουδιστής.
Σινγκλ
Κατηγορία:Βορειομακεδόνες τραγουδιστές
Λούκα Μπάνκι
Ο Λούκα Μπάνκι (γεννημένος στις 1 Αυγούστου 1965) είναι Ιταλός επαγγελματίας προπονητής καλαθοσφαίρισης, ο οποίος είναι ο προπονητής της Λοκομοτίβ Κουμπά ν.
Ιταλία
Στη συνέχεια προήχθη σε προπονητή του Λιβόρνο, στο ιταλικό δευτεροβάθμιο επίπεδο Serie A2. Το 1999, έκανε το ντεμπούτο του στον πάγκο του Pall Trieste, όπου προπονούσε για δύο χρόνια, πριν επιστρέψει στο Λιβόρνο, που εν τω μεταξύ προήχθη στο ιταλικό κορυφαίο επίπεδο LBA. Ακολούθησε με δύο στάσεις στην ιταλική 2η κατηγορία, στο Trapani και το Aurora Basket Jesi.
Το 2006, έγινε βοηθός προπονητή της Montepaschi Siena, υπό τον προπονητή Σιμόνε Πιανιτζάνι. Ως βοηθός του Μοντεπάσι κέρδισε έξι 6 ιταλικά πρωταθλήματα (2007-2012), πέντε Ιταλικά Super Cup (2007-2011) και τέσσερα Ιταλικά Κύπελλα (2009-2012). Τον Ιούνιο του 2012 ανέλαβε το ρόλο του πρώτου προπονητή στη Montepaschi Siena, μετά την αποχώρηση του Πιανιτζάνι στη Φενερμπαχτσέ. Στις 10 Φεβρουαρίου 2013, κέρδισε το ιταλικό Κύπελλο, αφού κατάφερε να νικήσει τον Pallacanestro Varese, με 77-74 στο τελικό παιχνίδι. Στις 19 Ιουνίου 2013, κέρδισε επίσης το πρώτο του ιταλικό πρωτάθλημα πρωταθλήματος, ως προπονητής.
Την 1η Ιουλίου 2013, υπέγραψε συμφωνία διετούς διάρκειας για να γίνει ο προπονητής της ιταλικής Εμπόριο Αρμάνι Μιλάνο. Στην πρώτη του σεζόν με την ομάδα, κέρδισε το πρωτάθλημα Ιταλικής Λιγκ, επαναλαμβάνοντας την προηγούμενη επιτυχία του Κάρλο Ρεκαλκάτι, ως μοναδικούς προπονητές που κέρδισαν διαδοχικούς τίτλους Ιταλικών Λιγκ, με διαφορετικές ομάδες.
Την εποχή 2017-18, ήταν ο προπονητής της ευρωπαϊκής ομάδας EuroCup, Auxulium Torino.
Γερμανία
Το 2018, ο Μπάνκι έγινε ο επικεφαλής του γερμανικού συλλόγου Brose Bamberg, της γερμανικής ομάδας που αγωνιζόταν στη EuroLeague.
Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης Ολίμπια Μιλάνου Κατηγορία:Ιταλοί προπονητές καλαθοσφαίρισης Κατηγορία:Προπονητές καλαθοσφαίρισης ιταλικών συλλόγων Κατηγορία:Προπονητές καλαθοσφαίρισης Εθνικής Ιταλίας Κατηγορία:Προπονητές καλαθοσφαίρισης γερμανικών συλλόγων
QRpedia
Το QRpedia είναι μια διαδικτυακή εφαρμογή για κινητά που χρησιμοποιεί QR κωδικούς για την παροχή άρθρων της Wikipedia στους χρήστες, στη γλώσσα της επιλογής τους. Οι κωδικοί QR μπορούν να δημιουργηθούν εύκολα για το σύνδεσμο σε οποιαδήποτε διεύθυνση Uniform Resource Identifier (URI), αλλά το QRpedia παρέχει επιπλέον λειτουργικότητα.
Το QRpedia επινοήθηκε από τον Roger Bamkin, τον τότε πρόεδρο του Wikimedia UK, γράφτηκε από τον Terence Eden και παρουσιάστηκε τον Απρίλιο του 2011. Σήμερα χρησιμοποιείται από ιδρύματα στα οποιά περιλαμβάνονται μουσεία στο Ηνωμένο Βασίλειο, τις Ηνωμένες Πολιτείες Αμερικής και την Ισπανία. Ο πηγαίος κώδικάς του διατίθεται ελεύθερα κάτω από την MIT Άδεια Χρήσης.
Μέθοδος
Όταν ο χρήστης σκανάρει ένα QR κωδικό της QRpedia στο κινητό του τηλέφωνο, η συσκευή αποκωδικοποιεί τον κώδικα αυτό σε μια διεύθυνση (URL) χρησιμοποιώντας το όνομα χώρου (domain name) "qrwp.org" και η διαδρομή της οποίας είναι ο τίτλος ενός άρθρου της Wikipedia, και στέλνει την αίτηση (request) για το άρθρο αυτό στον εξυπηρετητή διαδικτύου (web server) της QRpedia. Επίσης στέλνει τις ρυθμίσεις γλώσσας της συσκευής.
Με τον τρόπο αυτό, ένα κωδικός QR μπορεί να παρέχει το ίδιο άρθρο σε διαφορετικές γλώσσες, ακόμα και όταν το μουσείο δεν είναι σε θέση να δημιουργήσει τις δικές του μεταφράσεις. Το QRpedia επίσης καταγράφει στατιστικά στοιχεία για τη χρήση.
Εξωτερικοί Σύνδεσμοι
Κατηγορία:Ελεύθερο λογισμικό Κατηγορία:Βικιπαίδεια
Παύλος Παπαϊωάννου
Ο  Παύλος Παπαϊωάννου είναι Έλληνας πρώην διεθνής ποδοσφαιριστής, ο οποίος αγωνιζόταν κυρίως ως μέσος στην ΑΕΚ, γεννημένος στις 19 Μαρτίου 1959 στη Βραζιλία, από Έλληνα πατέρα και Βραζιλιάνα μητέρα.
Σε συλλογικό επίπεδο
Ξεκίνησε την καριέρα του στη Ρόδο αρχικά ως αμυντικός και έγινε ευρύτερα γνωστός αγωνιζόμενος με τη φανέλα της ΑΕΚ από τα μέσα περίπου της δεκαετίας του 1980 μέχρι τη δεκαετία του 1990, με την οποία καθιερώθηκε ως μέσος. Συμπαίκτες του την εποχή εκείνη υπήρξαν, μεταξύ άλλων, οι Στέλιος Μανωλάς, Αντώνης Μήνου, Γιώργος Σαββίδης, Τόνι Σαβέβσκι, Ντανιέλ Μπατίστα και Βασίλης Δημητριάδης, ενώ στην παρουσία του στους "κιτρινόμαυρους" κατέκτησε τρία πρωταθλήματα (1988-89, 1991-92 και 1992-93).
Μια από τις σημαντικότερες του στιγμές με την κιτρινόμαυρη φανέλα ήταν όταν στο πλαίσιο του κυπέλλου ΟΥΕΦΑ της περιόδου 1985-86, σημείωσε το τέρμα με το οποίο η ΑΕΚ είχε επικρατήσει με 1-0 στον πρώτο αγώνα της Ρεάλ Μαδρίτης στο ΟΑΚΑ.
Στις εθνικές ομάδες
Αγωνίστηκε 10 συνολικά φορές με την Εθνική Ελλάδας, το διάστημα 1985-92. Το ντεμπούτο του πραγματοποιήθηκε στις 16 Οκτωβρίου 1985 στην εντός έδρας φιλική αναμέτρηση με τη Βουλγαρία, όταν υπό τις οδηγίες του Μίλτου Παπαποστόλου (προπονητή του μερικά χρόνια νωρίτερα στην ΑΕΚ), είχε ξεκινήσει ως βασικός.
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Α.Σ. Ρόδου Κατηγορία:Ποδοσφαιριστές Εθνικής Ελλάδος Κατηγορία:Έλληνες βραζιλιάνικης καταγωγής
Deuce
Το Deuce είναι το δεύτερο στούντιο άλμπουμ του μπλουζ και ροκ κιθαρίστα και τραγουδιστή Ρόρι Γκάλαχερ. Είναι ο διάδοχος του ομώνυμου ντεμπούτου του και ήταν μια προσπάθεια του Γκάλαχερ να δημιουργήσει έναν πιο ζεστό, πιο δεμένο και πιο σκληρό ήχο.
Παρασκήνια και ηχογράφηση
Με το πρώτο ομώνυμο άλμπουμ του, ο Γκάλαχερ κατάφερε να ανακτήσει πλήρη ελευθερία και ανεξαρτησία, έπειτα από την διάλυση του προηγούμενου συγκροτήματός του, των Taste. Αυτό ώθησε στο να δημιουργηθεί ένα αρκετά αξιόλογο ντεμπούτο άλμπουμ, γεγονός το οποίο ενθάρρυνε τον Γκάλαχερ και τον παρότρυνε να συνεχίσει, ξεκινώντας το επόμενο στούντιο άλμπουμ του, με το όνομα "Deuce".
Κυκλοφορία
Το "Deuce" κυκλοφόρησε στις 28 Νοεμβρίου του 1971, από την δισκογραφική εταιρία "Atlantic Records". Μια επανέκδοση του δίσκου, μαζί με το σύνολο της δισκογραφίας του Γκάλαχερ, κυκλοφόρησε το 1999, από την "Buddah Records".
Πηγές
Κατηγορία:Δισκογραφία του Ρόρι Γκάλαχερ Κατηγορία:Άλμπουμ του 1971
Μετρό Κουανγκτσόου
Το Μετρό της Κουανγκτσόου (ή Μετρό Καντώνας) είναι ένα σύστημα μετρό στην Κουανγκτσόου της Κίνας. Έχει 14 γραμμές που καλύπτουν 514,8 χιλιόμετρα και έχει 271 σταθμούς. Τα τελευταία χρόνια βρίσκεται σε φάση ταχείας ανάπτυξης.
Γραμμές και σταθμοί
Κουανγκτσου Μετρο Κουανγκτσου
Πίο Τουία
Ο Πίο Τουία (Pio Tuia, 1943) είναι πολιτικός από το Τοκελάου.
Γεννήθηκε το 1943 και κατείχε το αξίωμα του Ulu ο Tokelau, δηλαδή του Αρχηγού Κυβερνήσεως του Τοκελάου. Η θέση εναλλάσσεται ετησίως ανάμεσα στους τρεις faipule (έναν για καθεμία από τις τρεις ατόλλες). Το 2006 υποστήριξε το δημοψήφισμα για το καθεστώς της χώρας. Οι άρχοντες αυτοί εκλέγονται για τριετή θητεία. Ο Τουία ξεκίνησε την πέμπτη θητεία του στην πολιτική του καριέρα τον Φεβρουάριο του 2008. Η θητεία αυτή τερματίστηκε το 2009 και τον διαδέχθηκε ο Φούα Τολόα στις 21 Φεβρουαρίου του 2009.
Εξωτερικοί σύνδεσμοι
Τουια
Ιατρικές και Φαρμακευτικές χρήσεις των θαλάσσιων Μακροφυκών
Αντιϊκή δραστηριότητα των θαλάσσιων μακροφυκών
Αντιϊκή δραστηριότητα έναντι των ιών που ευθύνονται για ανθρώπινες μεταδοτικές ασθένειες έχουν παρουσιάσει, ορισμένοι θειϊκοί πολυσακχαρίτες ροδοφυκών. Ειδικότερα, η θειϊκή γαλακτάνη (galactan sulphate) του φύκους Aghardhiella tenera και η θειϊκή ξυλομαννάνη του φύκους Nothogenia fastigiata παρουσιάζουν δράση έναντι του ιού HIV (Human Immunodeficiency Virus), των ιών HSV (Herpes Simplex Virus) 1&2 και του RSV ιού (Respiratory Syncytial Virus) (Damonte et al.,1994; Kolender et al., 1995). Οι πολυσακχαρίτες αυτοί είναι ενεργοί κατά την διάρκεια της πρώτης φάσης της αντιγραφής του RNA του ιού, όταν, δηλαδή, ο ιός επιδρά στην επιφάνεια του κυττάρου (De Clercq, 1996; 2000). Ωστόσο, προϋπόθεση για την δράση ενός αντιϊκού πολυσακχαρίτη είναι η χαμηλή τοξική δράση έναντι των κυττάρων ξενιστών, γεγονός που αποτελεί χαρακτηριστικό γνώρισμα των αναφερθέντων πολυσακχαριτών.
Ακόμη, αντιϊκή δραστηριότητα εμφανίζουν οι καρραγενάνες. Συγκεκριμένα, παρατηρήθηκε ότι η λ-καρραγενάνη και η μερικώς κυκλική μ/í καρραγενάνη του μακροφύκους Gigartina skottsbergii ενεργούν έναντι διαφόρων στελεχών του ιού HSV τύπου 1 & 2. Οι καρραγενάνες των καρποσπορίων και των τετρασπορίων του φύκους Stenogramme interrupta επιδεικνύουν παρόμοια αντιερπητική δραστηριότητα (Caceres et al., 2000). Ακόμη, ένα κολπικό μικροβιοκτόνο με κύριο συστατικό την καρραγενάνη, που ονομάζεται «Carraguard» έχει αποδειχθεί ότι ‘‘παρεμποδίζει’’ τον HIV και άλλα, σεξουαλικώς μεταδιδόμενα νοσήματα, in vitro.
Αντιβιοτική δραστηριότητα
Χημικά συστατικά με αντιβιοτικές ιδιότητες είναι ευρέως διαδεδομένα στα μακροφύκη, εκ των οποίων τα πιο ενδιαφέροντα είναι τα αλογονωμένα, όπως τα αλοφόρμια, τα αλογονωμένα αλκάνια και αλκένια, οι αλκοόλες, οι αλδεϋδες, οι υδροκινόνες και οι κετόνες (Lincoln et al., 1991). Ακόμη, αντιβιοτική δραστηριότητα παρουσιάζουν και τα τερπενοειδή, εκ των οποίων ένα μεγάλο ποσοστό είναι αλογονωμένο. Επιπλέον, συστατικά όπως οι στερόλες και οι ετεροκυκλικές και φαινολικές ενώσεις έχουν ορισμένες φορές αντιβιοτικές ιδιότητες. Πολλά από τα συστατικά αυτά μπορούν να αναπτύξουν αντισηπτική και αντιβιοτική δράση in vivo, μόνο σε τοξικές συγκεντρώσεις (Lincoln et. al.,1991).
Τα δεψιπεπτίδια Kahalalide F και A του φύκους Bryopsis sp. έχουν in vitro δράση έναντι του βακτηρίου Mycobacterium tuberculosis (el Sayed et al., 2000). Ωστόσο, θεωρείται ότι το μέλλον των πεπτιδίων αυτών έγκειται στην ανάπτυξη της Kahalalide F ως θεραπεία έναντι του καρκίνου των πνευμόνων, των όγκων και του AIDS. Ένας, ακόμη, πολλά υποσχόμενος, αντιβακτηριακός παράγοντας είναι η αλογονωμένη φουρανόνη, ή αλλιώς fimbrolide, που ανήκει στην τάξη των λακτονών, η οποία παράγεται από το φύκος Delisea pulchra. Ενδείκνυται για την αντιρρυπαντική του δράση (Kjelleberg & Steinberg, 2001) και ως πιθανή θεραπεία έναντι της χρόνιας μόλυνσης από το βακτήριο Pseudomonas aeruginosa η οποία οφείλεται στην παραγωγή αλγινικών ομάδων (mucoid alginate) (Hoiby, 2002).
Η αναστολή της βακτηριακής αποίκισης επιτυγχάνεται μέσω της δράσης της φουρανόνης (furanone), η οποία προκαλεί διατάραξη τόσο της ενδοκυτταρικής όσο και της επικοινωνίας μεταξύ των κυττάρων (Rassmussen et al. 2000). Η επίδραση αυτή έχει παρατηρηθεί σε ένα μεγάλο εύρος Gram-αρνητικών βακτηρίων. όπως το βακτήριο Serratia liquefaciens (Rasmussen et al., 2000) και διάφορα παθογόνα είδη του γένους Vibrio. Τέλος, αναστέλλει την παραγωγή του εξωενζυμικού παράγοντα παθογένειας του φυτοπαθογόνου Erwinia carotovora (Manefield et al., 2001), αλλά, δυστυχώς, και την σύνθεση του αντιβιοτικού carbapenem, που δρα έναντι των βακτηρίων Escherichia coli και Klebsiella pneumoniae.
Αντιφλεγμονώδης δράση των θαλάσσιων μακροφυκών και η ανοσολογική απόκρισή τους
Τα θαλάσσια μακροφύκη, ιδίως, τα Ροδοφύκη είναι πλούσια σε πολυακόρεστα λιπαρά οξέα (PUFA), κυρίως εικοσιπεντανοϊκό οξύ και docosahexanoic οξύ (Stefanov et al, 1988; Gerwick & Bernart, 1993).
Τα φύκη είναι ικανά να μεταβολίζουν διάφορα λιπαρά οξέα μέσω οξειδωτικών μονοπατιών (Gerwick et al., 1993), και μάλιστα σε είδη της οικογένειας Gracilariales. Ένα από τα προϊόντα αυτής της αντίδρασης είναι οι προσταγλανδίνες (ομάδα λιπαρών οξέων με ορμονική δράση). Έχουν προταθεί δύο εναλλακτικά μονοπάτια για την παραγωγή προσταγλανδίνης. Στο πρώτο μονοπάτι, το ένζυμο κυκλοοξυγενάση λιπαρού οξέος ενεργεί επί του αραχιδονικού οξέος, όπως συμβαίνει και σε συστήματα θηλαστικών (Noguchi et al., 1994). Ο άλλος μηχανισμός μεταβολίζει επίσης το αραχιδονικό οξύ, αλλά χρησιμοποιεί ως ένζυμο τη λιποξυγενάση (Gregson et al., 1979).
Σε πολλά Ροδοφύκη το προϊόν μεταβολισμού των πολυακόρεστων λιπαρών οξέων, είναι ένα οξυλιπίδιο (oxylipin), που μοιάζει με τις εικοσανοειδείς ορμόνες των ανώτερων φυτών και των ανθρώπων, οι οποίες συμμετέχουν σε σημαντικές φυσιολογικές λειτουργίες των οργανισμών (Gerwick et al., 1993; Imbs et al., 2001). Στον άνθρωπο η μη φυσιολογική παραγωγή αυτών των ενώσεων σχετίζεται με μια σειρά από ασθένειες που σχετίζονται με τη φλεγμονή (Gerwick & Bernart, 1993) και συνεπώς προσελκύει το ερευνητικό ενδιαφέρον για την αναζήτηση  νέων αντιφλεγμονωδών φαρμάκων (Jacobs et al., 1993).
Οι Gerwick και Bernart (1993) αναφέρουν είδη της προσταγλανδίνης στα μακροφύκη με αντιϊκές, αντιμικροβιακές και διάφορες ενζυμοανασταλτικές δραστηριότητες. Η εικοσανοειδής προσταγλανδίνη Ε2 (PGE2) είναι ο πιθανός παράγοντας που ευθύνεται για τη δηλητηρίαση από την κατανάλωση από τον άνθρωπο ενός είδους του γένους Gracilaria κατά την πόση γλυκού νερού (Fusetani & Hashimoto, 1984; Noguchi et al., 1994). Η παραγωγή PGE2 ενισχύεται περαιτέρω με μια δίαιτα πλούσια σε θαλασσινά, που περιέχουν αραχιδονικό οξύ, το οποίο θεωρείται πρόδρομο της PGE2 και παραράγεται μέσω της δράσης του ενζύμου κυκλοοξυγενάση προκαλώντας αιμορραγία του στομάχου. Τα συμπτώματα της δηλητηρίασης περιλαμβάνουν ναυτία, έμετο και υπόταση και ο θάνατος επέρχεται από υποτασικό σοκ (Noguchi et al., 1994). Τα συμπτώματα είναι παρόμοια με εκείνα της υπερδοσολογίας μισοπροστόλης, η οποία χρησιμοποιείται για την πρόληψη της επαγόμενης από ναρκωτικά γαστροπάθειας (Graber & Meier, 1991). Δηλητηριάσεις για τις οποίες ευθύνονται προσταγλανδίνες είναι σπάνιες, αλλά έχουν αναφερθεί στην ιατρική βιβλιογραφία (Al Hassan et al., 1987;. Graber & Meier, 1991; Bond & van Zee, 1994). Οι PGE2 και PGF2 ανιχνεύτηκαν στην Gracilaria lichenoides (Gregson et al., 1979). PGE2 και 15-keto-PGE2 στην G. asiatica (Sajiki, 1997; Sajiki & Kakimi, 1998), και οι PGA2, PGE2, PGF2, και 15-κετο-PGE2 στην G. verrucosa (Fusetani & Hashimoto, 1984; Imbs et al, 2001).
Εικοσανοειδή όπως οι leukotrienes και το hydroxyeicotetraenoic acid έχουν υπό φυσιολογικές συνθήκες προκαλούν χημειοπροσέλκυση των ουδετερόφιλων ή λείων μυϊκών κυττάρων, σύσπαση των μυών, και συνδέονται με διάφορα είδη ασθενειών των θηλαστικών (Gurr & Harwood, 1991; Sajiki & Kakimi,1998). Η δράση της προσταγλανδίνης είναι επίσης γνωστή στη μαιευτική και τη γυναικολογία, όπου χρησιμοποιείται ως διαστολέας του τραχήλου της μήτρας (Blumenthal, 1988; el Refaey & Templeton, 1995; Lee et al, 1998). Οι 6-β-D-γλυκάνες που παράγονται από το μακροφύκος Laminaria, έχουν ανοσοδιεγερτική δραστηριότητα σε ζώα και φυτά και έχουν προταθεί ως ραδιοπροστατευτικές ουσίες σε ασθενείς με  ασθένειες που προκαλούνται από ακτινοβολίες (Kuznetsova et al., 1994. Zaporozhets et al., 1995. Chertkov et al., 1999). Παρασκευάσματα που περιέχουν 6-β-D-γλυκάνες, διατίθενται στο εμπόριο για τις ευεργετικές ιδιότητες τους στο ανοσοποιητικό σύστημα. Οι γλυκάνες αυτές έχουν γενικά πολύ χαμηλά επίπεδα βιοδραστικότητας, ωστόσο έχει παρατηρηθεί ότι έχει ανοσορυθμιστική δράση σε λευκοκύτταρα νεφρού του σολομού Salmo salar (Dalmo & Seljelid, 1995;. Dalmo et al,1996). Η πορφυρίνη (μια ουσία που προέρχεται από τα είδη του γένους Porphyra) συμβάλλει στην τόνωση της δραστηριότητας μακροφάγων σε ποντικούς (Yoshizawa et αϊ., 1995). Η ένωση 6-Ν-tridecylsalicylic οξύ που απομονώθηκε από το φαιοφύκος Caulocystis cephalornithos της οικογένειας Sargassaceae έχει αντιφλεγμονώδη δράση, σε οξείες και χρόνιες φλεγμονές σε ζωικά μοντέλα, λιγότερη όμως από το σαλικυλικό οξύ (Buckle et al, 1980; Kazlauskas et al, 1980). Τέλος, η ουσία Carnosadine που ανιχνεύεται στο ροδοφύκος Grateloupia carnosa είναι κατοχυρωμένη με δίπλωμα ευρεσιτεχνίας, ως αντιφλεγμονώδης παράγοντας με θετικές καρκινοστατικές και ανοσολογικές δράσεις (Wakamiya et al., 1984).
Λεκτίνες που συντίθενται από θαλάσσια μακροφύκη
Οι λεκτίνες είναι ομάδα πρωτεϊνών, μη ανοσολογικής προέλευσης, οι οποίες έχουν την ιδιότητα να δεσμεύουν αντιστρεπτά και με μεγάλη εξειδίκευση τους υδατάνθρακες, χωρίς να επιφέρουν καμία αλλαγή στη δομή τους. Οι λεκτίνες αποτελούν χρήσιμα εργαλεία για τη μελέτη υδατανθρακικών ενώσεων, οι οποίες μπορεί να βρίσκονται και στην επιφάνεια των κυττάρων, για την ταυτοποίηση συγκεκριμένων κυττάρων και για την επαγωγή κυτταρικού πολλαπλασιασμού. Μονιμοποιημένες λεκτίνες σε στερεό υλικό μπορούν να χρησιμοποιηθούν για τον διαχωρισμό γλυκοπρωτεϊνών ή γλυκολιπιδίων. Βρίσκουν εφαρμογή σε ιστοχημικές μελέτες για τον εντοπισμό συγκεκριμένων συμπλεγμάτων υδατανθράκων· η τεχνική αυτή παρουσιάζει ιδιαίτερο ενδιαφέρον, καθώς αλλαγές στα πρότυπα πρόσδεσης των λεκτινών παρατηρούνται κατά την εμβρυϊκή ανάπτυξη, σε περιπτώσεις κακοηθών μετασχηματισμών, κατά τη γήρανση και σε ορισμένες παθολογικές καταστάσεις (Hori et al. 1986, Sharma & Sahni 1993, Boyd & Reguera 1949). Οι λεκτίνες του χλωροφύκους Codium spp. διατίθενται σε εμπορικά διαθέσιμες μορφές οι οποίες χρησιμοποιούνται ευρέως σε βιοχημικές μελέτες. Οι λεκτίνες με αιμοσυγκολλητικές ιδιότητες εμφανίζονται σε πολλά ροδοφύκη, χλωροφύκη και φαιοφύκη (Rogers & Hori 1993, Benevides et al. 1998). Οι λεκτίνες του χλωροφύκους ''Codium fragile subsp. Tomentosoides'' συζευγμένες με κολλοειδή χρυσού παράγουν αντιδραστήρια που χρησιμοποιούνται σε μελέτες τοπογραφίας της επιφάνειας ζωικών κυττάρων (Griffin et al. 1995).
Δραστηριότητες που σχετίζονται με την κυτταρική ανάπτυξη
Οι λεκτίνες του ροδοφύκους Eucheuma serra προκαλούν διέγερση της μίτωσης κυττάρων, που δε διαιρούνταν προγενέστερα, όπως αυτά των λεμφοκυττάρων ποντικού (Kawakubo et al. 1997). Επιπλέον, λιπογόνος δραστηριότητα έχει αποδειχθεί για λεκτίνες του μακροφύκους Codium fragile, οι οποίες διεγείρουν τη δραστηριότητα των λιποκυττάρων, που απομονώθηκαν από αρουραίο και χάμστερ (Ng et al. 1989). Η Amansin, η οποία έχει απομονωθεί από το φύκος Amansia multifida, έχει βρεθεί ότι διεγείρει περιφερειακά μονοπύρηνα κύτταρα του αίματος και προκαλεί σταδιακή μείωση της μιτωτικής διαίρεσης (Lima et al. 1998). Τα φουκοειδή (Fucoidan, θειϊκοί πολυσακχαρίτες) ενισχύουν το σχηματισμό των αιμοφόρων αγγείων, ρυθμίζοντας την έκφραση των επιφανειακών πρωτεϊνών (Matou et al. 2002).
Επίδραση στη γονιμοποίηση
Τα φουκοειδή αναστέλλουν την σύνδεση του σπέρματος με το ωάριο (Oehninger et al 1991, Patankar et al .1993). Αυτή η ιδιότητα τους, μαζί με την αντιϊκή τους δράση, τα καθιστά ικανά για τη χρήση τους ως κολπικό μικροβιοκτόνο με αντισυλληπτικές ιδιότητες (Baba et al. 1988, Zeitlin et al. 1997).
Αντικαρκινικές και άλλες ιδιότητες κατά των όγκων
Η πρωτείνη kahalalide F, η οποία παράγεται από το χλωροφύκος Bryopsis sp. και αφομοιώνεται από θαλάσσιες αγελάδες έχει αντικαρκινικές ιδιότητες και ιδιότητες ενάντια των όγκων (Hamann & Scheuer 1993, Hamann et al. 1996). Ελέγχουν τους όγκους που προκαλούν καρκίνο του πνεύμονα, του παχέος εντέρου και του προστάτη (Horgen et al. 2000, Nuijen et al. 2000, Sparidans et al. 2001). Επίσης, έχει κατοχυρωθεί με δίπλωμα ευρεσιτεχνίας  για τη χρήση του ως πιθανή δραστική ουσία σε θεραπείες καρκίνου των πνευμόνων (Scheuer et al. 2000). Επίσης, χρησιμοποιείται για τη θεραπεία καρκίνου του ήπατος (Stokvis et al. 2002). Τέλος, προκαλεί επίσης νέκρωση των κυττάρων in vivo και στοχεύει επιλεκτικά τα καρκινικά κύτταρα  in vitro.
Αντιθρομβωτική και αντιπηκτική δραστηριότητα
Τα φουκοειδή έχουν in vivo και in vitro αντιθρομβωτικές και αντιπηκτικές δραστηριότητες, όμοιες με της ηπαρίνης, προκαλώντας αναστολή της πήξης του αίματος (Church et al. 1989, Colliec et al. 1991, Matou et al. 2002). Η αντιπηκτική δραστηριότητα τους είναι αποτέλεσμα της άμεσης αλληλεπίδρασης μεταξύ φουκάνης και θρομβίνης (Graufel et al. 1989), η οποία συνήθως αυξάνει με τη δημιουργία θεικών ενώσεων (Nishino & Nagumo 1991, 1992). Θειϊκές φουκάνες των φαιοφυκών Fucus vesiculosus και Ascophyllum nodosum έχουν κατοχυρωθεί με δίπλωμα ευρεσιτεχνίας ως αντιπηκτικές ουσίες.
Βιβλιογραφία
Κατηγορία:Φυκολογία Κατηγορία:Μακροφύκη
2748 Πάτρικ Τζην
Ο Πάτρικ Τζην (Patrick Gene) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1981 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομα του γιου της, Patrick Gene Shoemaker.
Φυσικά χαρακτηριστικά
Ο φασματικός τύπος του Πάτρικ Τζην είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Σεριφάτο Αιγίου
Τμήμα Χειροσφαίρισης Ανδρών
Το αντρικό τμήμα του Σεριφάτου έχει συμμετάσχει στην Γ΄ και Β΄ Εθνική του πανελλήνιου πρωταθλήματος. Στις διοργανώσεις των τμημάτων υποδομής των Τ.Ε. ΟΧΕ Ν.Δ. Πελοπ/σου και Ε.Σ.Χ.Π. έχει κατακτήσει έξι (6) τίτλους. Την τελευταία χρονιά που συμμετείχε στην Β΄ Εθνική την περίοδο 2001-02 στον Δ' όμιλο τερμάτισε 9ο, προτελευταίο στην βαθμολογία. Μάλιστα είχε -7 βαθμούς εφόσον μηδενίστηκε και είχε αποχωρήσει από το πρωτάθλημα την 12η αγωνιστική. Τελευταίος αγώνας ήταν Σεριφάτο - Ποσειδώνας Λουτρακίου 16-39. Το 2001-02 ήταν η 5η συνεχόμενη φορά που αγωνιζόταν στην Β΄ Εθνική από την περίοδο 1997-98. Το 1996-97 ανέβηκε από την Γ΄ Εθνική έχοντας τερματίσει στην 4η θέση.
Την περίοδο 2016-17 για πρώτη φορά στην ιστορία του συλλόγου θα συμμετάσχει στην Handball Premier. Έδωσε αγώνα μπαράζ στο γήπεδο της Κατερίνης με αντίπαλο τη Δράμα '86 επικρατώντας 33-28.
Τμήμα Χειροσφαίρισης Γυναικών
Το τμήμα γυναικών έχει συμμετοχές στην Β΄ Εθνική.
Παραπομπές
Σεριφατο
Κόρνα
Ένα ηχείο κόρνας (horn speaker) χρησιμοποιεί μονάδες κόρνας για την αύξηση του βαθμού απόδοσης ως προς τις συμβατικές μονάδες μεγαφώνων. Ένα μεγάφωνο τύπου κόρνας λειτουργεί ως ακουστικός μετασχηματιστής προσαρμογής, ο οποίος προσαρμόζει τη σύνθετη αντίσταση ακτινοβολίας (radiation impedance) του παλλόμενου διαφράγματος του μεγαφώνου (κώνου ή θόλου) στη χαρακτηριστική ακουστική αντίσταση του αέρα (ρc = 415 Pa•sec/m), με σκοπό τη μεγιστοποίηση της μεταφοράς ηχητικής ισχύος στον περιβάλλοντα χώρο. μικρογραφία|Κόρνα ελληνικού τρένου Siemens HellasSprinter μικρογραφία
Αναφορές
Κατηγορία:Ακουστική Κατηγορία:Ηχεία
Τα Παιδιά του Ντουνέρα
Τα Παιδιά του Ντουνέρα (The Dunera Boys) είναι τίτλος μικρού μήκους τηλεοπτικής σειράς (παράχθηκαν 2 δίωρα επεισόδια που προβλήθηκαν από το κανάλι Network Ten, στις 3 Οκτωβρίου 1985) Αυστραλιανής παραγωγής που γυρίστηκε το 1985, με παραγωγό το Bob Weis και σε σκηνοθεσία του Ben Lewin (γεν. 1944 στην Πολωνία), έχοντας ως βασικό πρωταγωνιστή τον Μπομπ Χόσκινς. Στη σειρά απαθανατίζεται η εξορία στην Αυστραλία, περισσότερων των 2.500 ανδρών ηλικίας από 16 έως 66 ετών, που μεταφέρθηκαν εκεί από τη Μεγάλη Βρετανία δια θαλάσσης, φυλακισμένοι υπό απάνθρωπες συνθήκες στα αμπάρια ενός επιταγμένου από το Βρετανικό Πολεμικό Ναυτικό, εμπορικού πλοίου με το όνομα «Ντουνέρα» («Dunera»).
Υπόθεση
Η επιχείρηση είχε οργανωθεί από τις Βρετανικές Αρχές κατά τη διάρκεια του Β’ Π.Π., το καλοκαίρι του 1940, στο πλαίσιο προστασίας από ενδεχόμενη Γερμανική εισβολή στα βρετανικά νησιά. Οι εκτοπισθέντες ήταν, στην πλειοψηφία τους, Γερμανο-Εβραϊκής καταγωγής οι οποίοι είχαν βρει καταφύγιο στο Ηνωμένο Βασίλειο καθ’ όλη τη διάρκεια της δεκαετίας του ’30, μετά την άνοδο των Ναζί στην εξουσία. Μεταξύ τους συμπεριλαμβάνονταν γνωστοί διανοούμενοι, άνθρωποι του πνεύματος και των τεχνών, όπως φιλόσοφοι, συνθέτες, ποιητές, συγγραφείς, αλλά και γνωστοί αθλητές, τεχνοκράτες και επιστήμονες. Ωστόσο, οι Βρετανικές αρχές έκριναν σκόπιμο να συμπεριλάβουν στην αποστολή αυτή και περίπου 200 αιχμάλωτους Ιταλούς φασίστες, όπως και περίπου 250 κρατούμενους Γερμανούς στρατιώτες, πρώην άνδρες της Βέρμαχτ.
Αντιδράσεις και συνέπειες
Αφού πρώτα όλα τα ατομικά τους είδη κατασχέθηκαν από τους Βρετανούς ναύτες, οι εξορισμένοι ταξίδεψαν επί 57 μέρες έως ότου τελικά φτάσουν στον προορισμό τους και εγκατασταθούν σε διάφορα στρατόπεδα εκπαίδευσης σε πόλεις της Αυστραλίας. Η πρόσβασή τους σε πόσιμο νερό και η διατροφή τους υπήρξε ιδιαίτερα πλημμελής, ενώ δεν τους επιτρεπόταν η επαφή με τον καθαρό αέρα. Όταν έγιναν γνωστές οι συνθήκες κράτησής τους κατά τη διάρκεια του ταξιδιού τους, και κατόπιν επερώτησης την οποία κατέθεσε στη Βουλή των Κοινοτήτων ο συνταγματάρχης και βουλευτής των Συντηρητικών, Βίκτορ Κάζαλετ, τον Αύγουστο του 1940, οι βρετανικές αρχές παρενέβησαν και ο υπεύθυνος πλοίαρχος, συνταγματάρχης Ουίλιαμ Σκοτ, μαζί με άλλους τρεις βαθμοφόρους του πληρώματος του «Ντουνέρα», υποχρεώθηκαν σε πειθαρχικές ποινές και καταβολή αποζημιώσεων προς τα θύματα, ενώ ορισμένοι αποτάχθηκαν οριστικά από την υπηρεσία τους. Ο ίδιος ο Ουίνστον Τσώρτσιλ παραδέχτηκε πως η επιχείρηση αποτέλεσε «ένα άθλιο, λυπηρό, ασυγχώρητο σφάλμα».
Παραπομπές
Ντουνερα Παιδια Ντουνερα Παιδια
Παραλίες Κω
Οι σημαντικότερες παραλίες της Κω είναι οι εξής:
Cavo Paradiso
Ίσως η πιο απομονωμένη παραλία της Κω, βρίσκεται κρυμμένη στο νότιο άκρο του νησιού, περίπου μισή ώρα από το χωριό της Κεφάλου. Είναι ένα μέρος μαγικό, με καταγάλανα καθαρά νερά και λεπτή χρυσαφένια αμμουδιά που συνθέτουν ένα ανεπανάληπτο, εξωτικό σκηνικό στο Αιγαίο.
Άγιος Θεολόγος
Μια από τις πιο απομακρυσμένες παραλίες του νησιού, πήρε το όνομά της από το μικρό εξωκλήσι του Αγίου Ιωάννη Θεολόγου που βρίσκεται λίγα μόλις μέτρα από την ακτή.
Το τοπίο που θα συναντήσετε είναι μοναδικό. Μια βραχώδης ακτή με αναρίθμητους κολπίσκους που δημιουργούν την αίσθηση της απομόνωσης, με πολύ μικρά κομμάτια αμμουδιάς για ατέλειωτες ώρες ηλιοθεραπείας. Οι λάτρεις των θαλάσσιων σπορ αγαπούν αυτήν την παραλία για τα απαλά κύματα της, ιδανικά για την ιστιοσανίδα.
Ο Άγιος Θεολόγος βρίσκεται στην άλλη άκρη του νησιού, σε απόσταση περίπου 7 χιλιομέτρων δυτικά από το κεφαλοχώρι της Κεφάλου.
Άγιος Στέφανος
Μια από τις πιο πολυφωτογραφημένες παραλίες του νησιού, ο Άγιος Στέφανος συνδυάζει την ομορφιά της φύσης με σημαντικά ιστορικά μνημεία όπως τα ερείπια παλαιοχριστιανικών ναών που απέχουν μερικά μόλις μέτρα από τη θάλασσα. Το όμορφο τοπίο ολοκληρώνει το Καστρί, ένα μικρό βραχώδες νησάκι διαμέτρου 50 μέτρων ακριβώς απέναντι, στη μέση του κόλπου, από όπου ξεπροβάλλει το μικρό εκκλησάκι του Αγίου Νικολάου.
Καλά οργανωμένη, η παραλία δέχεται μεγάλο αριθμό επισκεπτών και προσφέρει αρκετές ανέσεις αλλά και ποικιλία θαλάσσιων σπορ. Βρίσκεται σε απόσταση περίπου 3 χιλιομέτρων βορειοανατολικά της Κεφάλου.
Άγιος Φωκάς
Κάτοχος «Γαλάζιας Σημαίας», η παραλία του Αγ. Φωκά συνδυάζει λευκή και μαύρη άμμο με πανέμορφα βότσαλα. Απέχει περίπου 8 χλμ. από την πόλη της Κω και μόλις 2 χλμ. από τις Θέρμες. Διαθέτει αρκετά οργανωμένα σημεία με ομπρέλες, ξαπλώστρες, υποδομή για water sports, αλλά και το Beach Bar Άγιος Φωκάς.
Θερμά
Το τοπίο έχει άγρια ομορφιά: απότομες πλαγιές, βράχους και σκούρα βότσαλα, αποτέλεσμα τεκτονικών διαταραχών και ηφαιστειακών εκρήξεων εκατομμύρια χρόνια πριν.
Η περιοχή πήρε το όνομά της από τις θερμές πηγές που αναβλύζουν αιώνες τώρα. Πρόκειται για ιαματικές πηγές το νερό των οποίων είναι πλούσιο σε Ασβέστιο, Κάλιο, Νάτριο, Θείο και Μαγνήσιο, συστατικά που θεωρούνται κατάλληλα για την ίαση δερματικών, αρθριτικών, και ρευματικών παθήσεων, αλλά και για την αισθητική του δέρματος. Η θερμοκρασία των νερών κυμαίνεται από 30-50 βαθμούς.
Η εμπειρία ανεκτίμητη, ένα φυσικό σπά! Στο μπροστινό μέρος της παραλίας έχει δημιουργηθεί μια μικρή λίμνη που διαχωρίζεται από την υπόλοιπη παραλία με βράχια που επιτρέπουν στο θαλασσινό νερό να εισέρχεται και να δροσίζει τα καυτά νερά. Η παραλία αυτή είναι κατάλληλη για όλες τις ηλικίες και για όλες τις εποχές.
Καμάρι
Η κεντρική παραλία της Κεφάλου, το Καμάρι, είναι μια από τις πιο γνωστές παραλίες του νησιού. Αρκετά μεγάλη σε μήκος, είναι η συνέχεια της παραλίας του Λιμνιώνα. Απέχει περίπου 1 χλμ. από τον κεντρικό οικισμό του χωριού και περίπου 40 χλμ. από την πόλη της Κω.
Τα καταγάλανα και κρύα νερά της είναι ιδανικά για τις καυτές μέρες του καλοκαιριού. Εύκολα προσβάσιμο και πλήρως οργανωμένο, το Καμάρι μπορεί να καλύψει όλες τις ανάγκες των επισκεπτών.
Καρδάμαινα
Στην οικισμό της Καρδάμαινας θα βρείτε μια αμμώδη παραλία, καλά οργανωμένη, με πολλές ξαπλώστρες και ομπρέλες. Η παραλία βρίσκεται στον οικισμό της Καρδάμαινας, 25 περίπου χιλιόμετρα μακριά από την πόλη της Κω και 7 χιλιόμετρα από το αεροδρόμιο.
Καρνάγιο
Το Καρνάγιο είναι μια αμμώδης παραλία όπου η θάλασσα βαθαίνει αργά και γι’αυτό προτιμάται κυρίως από οικογένειες. Είναι ο ιδανικός προορισμός για όσους αναζητούν την απόλυτη ησυχία. Η παραλία βρίσκεται ανάμεσα στην παραλία του Τιγκακίου και της Λάμπης, περίπου 5 χιλιόμετρα από την πόλη της Κω.
Κοχυλάρι
Η αμμώδης παραλία, αποκομμένη από τις υπόλοιπες παραλίες της Κεφάλου καθώς βρίσκεται στη βόρεια πλευρά, είναι ιδανική για wind surfing και kite surfing πάνω στα μεγάλα κύματα που δημιουργεί ο δυνατός αέρας.
Λάμπη
Μια από τις πιο πολυσύχναστες παραλίες του νησιού, ιδιαίτερα δημοφιλής χάρη στη θέση της κοντά στο κέντρο της πόλης. Βρίσκεται στη δυτική πλευρά της πόλης και στην ουσία είναι η συνέχειά της.
Εδώ ο επισκέπτης αντικρίζει 1 χιλιόμετρο πανέμορφης αμμουδιάς από τη μία και καταπράσινη φύση από την άλλη. Η Λάμπη έχει κερδίσει Γαλάζια Σημαία για την καθαρότητα των νερών της αλλά και το πλήθος των υπηρεσιών που προσφέρει. Για να πάτε στη Λάμπη μπορείτε να ακολουθήσετε με το ποδήλατό σας τον ποδηλατοδρόμο στην παραλιακή πλευρά της Κω, αλλά και να επιλέξετε ιδιωτικό όχημα ή ένα από τα τοπικά λεωφορεία.
Λιμνιώνας
Η προστατευμένη θέση της μέσα σε ένα μικρό κολπίσκο κρατά τη θάλασσα στην παραλία του Λιμνιώνα ήρεμη παρά τους δυνατούς ανέμους που συχνά φυσάνε από τη βόρεια πλευρά του νησιού. Εκεί, η χρυσαφένια άμμος και τα πεντακάθαρα νερά προκαλούν για μπάνιο και βουτιές.
Η παραλία Λημνιώνας βρίσκεται στην Βόρεια πλευρά του Νησιού κοντά στην Κέφαλο και μπορείτε να πάτε εκεί με το όχημά σας από το χωριό της Κεφάλου ή από τον επαρχιακό δρόμο.
Μαρμάρι
Η παραλία του Μαρμαρίου είναι αμμώδης με υπέροχη γαλάζια θάλασσα. Οργανωμένη για όσους θέλουν να αποφύγουν τον ήλιο και να ξεκουραστούν σε μια ξαπλώστρα, έχει και σημεία χωρίς ξαπλώστρες για να κάνετε την ηλιοθεραπεία σας και να αποφύγετε τη φασαρία. Παρέχει πολλές δυνατότητες για water sports και ενδείκνυται για Kite Surfing, προσφέροντας ιδανικές συνθήκες. Το Μαρμάρι διαθέτει αναψυκτήριο και εστιατόρια, αλλά και ένα μικρό λιμανάκι στο οποίο μπορούν να προσαράξουν μικρά σκάφη.
Η παραλία βρίσκεται 15 χιλιόμετρα στα δυτικά της πόλης της Κω, στον ομώνυμο οικισμό. Είναι προσβάσιμη με αυτοκίνητο, μοτοσικλέτα, ταξί ή με τα τακτικά τοπικά δρομολόγια των λεωφορείων του νησιού.
Μαστιχάρι
Η παραλία του Μαστιχαρίου δίνει την εντύπωση πως βρίσκεσαι σε κάποιο εξωτικό μέρος. Σε μερικά σημεία της είναι οργανωμένη, αλλά όσοι αρκούνται στα λίγα και καλά μπορούν να ξαπλώσουν με την πετσέτα τους πάνω στην άμμο, σε ένα ήρεμο μέρος κατά μήκος της παραλίας και να απολαύσουν το υπέροχο ηλιοβασίλεμα.
Η παραλία του Μαστιχαρίου βρίσκεται κοντά στον οικισμό της Αντιμάχειας, 22 χιλιόμετρα Δυτικά της Κω, και αποτελεί συνέχεια της παραλίας Μαρμαρίου.
Αν δεν έχετε δικό σας όχημα, μπορείτε να φτάσετε εκεί με ταξί ή λεωφορείο από την πόλη της Κω ή τα χωριά της Αντιμάχειας και του Μαστιχαρίου.
Παραλία Paradise
Το όνομα αυτής της παραλίας προδιαθέτει τον επισκέπτη για αυτό που θα συναντήσει: ένα πραγματικά παραδεισένιο τοπίο. Μια αμμουδιά περίπου 6 χιλιομέτρων, κρυστάλλινα παγωμένα νερά, ένα τοπίο με φόντο τους καταπράσινους από κέδρους λόφους συνθέτουν έναν επίγειο παράδεισο!
Πραγματικά οργανωμένη, προσφέρει στον επισκέπτη ό,τι μπορεί να επιθυμεί. Εδώ μπορεί κανείς να ξεκουραστεί και να απολαύσει το μπάνιο του, αλλά και να διασκεδάσει κάνοντας water sports.
Τιγκάκι
Η παραλία του Τιγκακίου βρίσκεται στον ομώνυμο οικισμό, 11 χιλιόμετρα μακριά από την πόλη της Κω και εκτείνεται σε μια απόσταση 10 χιλιομέτρων, έως τις αλυκές.
Η χρυσαφένια άμμος και τα ρηχά νερά, ιδιαίτερα φιλόξενα για τα παιδιά, καθιστούν την παραλία αυτή ελκυστική για ένα μεγάλο αριθμό τουριστών.
Έχει βραβευτεί πολλές φορές με «Γαλάζια Σημαία», όχι μόνο για την άρτια οργάνωση αλλά και για την προσεγμένη εμφάνισή της. Εκτός από το μπάνιο στα κρυστάλλινα νερά της, οι λάτρεις του σέρφινγκ θα την αγαπήσουν πραγματικά για τα κύματα που δημιουργούνται στα ανοιχτά της. Όσοι θέλουν να ασχοληθούν με τα θαλάσσια σπορ αλλά δεν έχουν προηγούμενη εμπειρία, στο Τιγκάκι θα βρουν σχολή εκμάθησης θαλάσσιων σπορ.
Δείτε επίσης: Τιγκάκι Κω
Φάρος
Η αμμώδης παραλία χαρακτηρίζεται από μεγάλα κύματα, λόγω των δυνατών ανέμων που υπάρχουν εκεί. Είναι οργανωμένη, με πολλά ξενοδοχεία και ενοικιαζόμενα δωμάτια στα οποία μπορείτε να περάσετε τις διακοπές σας.
Η παραλία χρωστά το όνομά της στο φάρο που βρίσκεται εκεί κοντά. Είναι η συνέχεια της παραλίας της Λάμπης και εκτείνεται σε απόσταση 3 χιλιομέτρων.
Για να φτάσετε μπορείτε να ακολουθήσετε τον ποδηλατοδρόμο που περνά από το λιμάνι και καταλήγει στο τέλος του Φάρου. Επίσης, μπορείτε να χρησιμοποιήσετε τα δρομολόγια των λεωφορείων ή δικό σας όχημα.​
Χελώνα
Η παραλία Χελώνα είναι μια μαγευτική παραλία η οποία βρίσκεται 4 χιλιόμετρα μακριά από την Καρδάμαινα της Κω.
Ψαλίδι
Η παραλία αποτελείται κυρίως από βότσαλα και είναι σε πολλά σημεία οργανωμένη. Σε ένα σημείο της υπάρχει ένας κολπίσκος στον οποίο μπορείτε να κάνετε kite surfing, αν έχετε τον κατάλληλο εξοπλισμό. Μπορείτε επίσης να βρείτε κατά μήκος της οργανωμένα water sports με wind surfing, water ski και πολλά άλλα.